བོད་ལྗོངས་འགྲེམས་ཚོགས་དྲིལ་བསྒྲགས་ཡག་པོ་བྱེད་པར།སྨྱན་སྦྱོར་སོ་སོའོ་ལེགས་ཆ་འདོན་སྤེལ་གང་ལེགས་བྱེད་དགོས།སྨྱན་སྦྱོར་མཉམ་འདྲེས་ཀྱི་དུས་རབས་སུ་སྲོལ་རྒྱུན་སྨྱན་སྦྱོར་དང་སྨྱན་སྦྱོར་གསར་པ་གཉིས་བེད་སྤྱོད་ཡག་པོ་བྱས་ནས།ཕྱོགས་ཡོངས་དང་།ཐབས་ལམ་མི་འདྲ་བ།ཟུར་ཚད་མི་འདྲ་བ།ཁྱབ་རྒྱ་ཆེ་བ་བཅས་ཀྱི་བོད་ལྗོངས་འགྲེམས་ཚོགས་ཀྱི་གཞི་ཁྱོན་ཆེན་པོ་ཆགས་པ་བྱེད་དགོས།བོད་ལྗོངས་འགྲེམས་ཚོགས་ཀྱི་བྱེད་སྒོ་ཁག་གི་གནས་ཚུལ་སྤེལ་དུས།སྨྱན་སྦྱོར་གསར་པས་དྲ་ཐོག་ཐད་གཏོང་བྱེད་པའི་ཐབས་ལམ་བརྒྱུད་དེ།རྒྱ་ཆེའི་མང་ཚོགས་དང་ངོ་ཐུག་སྤེལ་རེས་བྱས་ནས་དྲ་དམངས་ཀྱི་འབྲེལ་ཡོད་གནད་དོན་ལ་ལན་བརྒྱབ་ཆོགདྲ་རྒྱ་བརྒྱུད་དེ་ཕྱོགས་ཡོངས་དང་།ལྟ་ཚུལ་མི་འདྲ་བ།རང་མོས་ཅན་བཅས་ཀྱི་ཐོག་ནས་བྱེད་སྒོའི་ནང་དོན་དང་འབྲེལ་ཡོད་ཀྱི་ཆ་འཕྲིན་ལ་ཕྱོགས་བསྡུས་ཀྱིས་བརྙན་འཕྲིན་དང་།པར་རིས།གསར་འགྱུར་ཐོར་བུ་སོགས་སྤེལ་བ་དང་དུས་མཚུངས་ཚགས་པར་སོགས་སྲོལ་རྒྱུན་སྨྱན་སྦྱོར་གྱི་དབང་གྲགས་རང་བཞིན་དང་།སྒམ་བརླིང་རང་བཞིན།ཡང་དག་རང་བཞིན་བཅས་གང་ལེགས་མངོན་པར་བྱས་ནས་དམིགས་བསལ་ཁྱད་ཆོས་ལྡན་པའི་ཆ་འཕྲིན་གཏིང་ཟབ་སྤེལ་དགོས་པ་དེ་ཡང་སྨྱན་སྦྱོར་སོ་སོའི་ཧུར་ཐག་འབད་ཐག་བྱེད་པའི་དམིགས་ཡུལ་ཡིན།ད་ལྟའི་དུས་ཆེན་བྱེད་སྒོའི་གསར་འགྱུར་མང་ཆེ་བར་སྤྱི་པའི་ཐོན་ཁུངས་ཡིན་པ་ལས་ཁེར་རྐྱང་གི་དམིགས་བསལ་ཁྱད་ཆོས་ལྡན་པའི་གསར་འགྱུར་ཉུང་ཉུང་རེད།གསར་འགྱུར་ཐོན་ཁུངས་རྩ་བའི་ཆ་ནས་གཅིག་མཚུངས་ཡིན་པར་ཁ་གཏད་གཅོག་དུས།སྨྱན་སྦྱོར་ཁག་གིས་ཐག་གཅོད་ཇི་ལྟར་བྱས་ཏེ་དམིགས་བསལ་གྱི་ཁྱད་ཆོས་ལྡན་པའི་ཁེར་རྐྱང་གསར་འགྱུར་དུ་བསྒྲུབ་པ་བྱ་རྒྱུ་དེ་རེད།སྲོལ་རྒྱུན་སྨྱན་སྦྱོར་གྱིས་རྒྱ་ཆེ་བ་དང་།གཏིང་ཟབ་པ།དྲོ་སྐྱིད་ལྡན་པ་བཅས་ཀྱི་སྒོ་ནས་གསར་འགྱུར་སྤེལ་ཏེ།སྐབས་བཞི་པའི་བོད་ལྗོངས་འགྲེམས་ཚོགས་ཀྱི་བཀྲགས་མདངས་འཚེར་ས་ཐོན་པར་བྱེད་དགོས་པ་འགན་ལེན་བྱེད་དགོས།